
NO A IMPORTA MUCHO ‘KERSTBOOM’ 
PERO LOKE A DRENTA TA HOPI CARO 


CORTE COMUN TA 
HABRI COURTHOUSE 
SABA OFICIALMENTE 


UNIT NARCOTICA TA 
DETENE 8 SOSPECHOSO 


ATA Y AAA CU 
BISHITA EXITOSO NA CHILE Y PERU: 


AWE TA YEGA VUELO INAUGURAL 
DI LIMA CU LATAM AIRLINES 

U 
ltimo luna di aña a drenta y preparacion pa fiestanan di 
fin di aña a cuminsa cu hopi hende drechando cas, bus- 
cando un forma pa lanta e ambiente pa fiesta di Pasco di 
Nacemento como fiesta di cambio di aña. 


Cu e fiestanan tradicional aki lo conoce cambio ta sin duda 
ya cu tanto cuminda como regalonan y decoracionnan pa e 
fiestanan aki, a conoce un aumento formal cu no tur hende 
lo por paga.Ya caba ta algun dia un di e tradicionnan grandi 
di pueblo di Aruba, esta ‘kerstboom’ a yega y loke tabata 
di spera pa loke ta prijsnan pa cu esaki, ta cu esakinan ta 
costa mucho mas hopi cu aña pasa. Mayoria di e matanan 
aki, ta draai rond di 200 florin caminda hasta kerstboomnan 
chikito, ta costa riba 150 florin y den hopi caso nan ta supera 
e limite di 200 florin, alcansando na algun caminda, hasta e 
suma di 250 florin. 


AWEMainta por a compronde cu pa gran parti e aumento di 
prijs aki tin di haber cu e aumento di BBO na frontera cu a 
manda prijs di e bunita matanan aki, hopi halto y pa algun 
famia demasiado placa pa gasta riba un solo mata. 


Tambe a ser anticipa cu e famoso ham di Pasco lo subi den 
prijs y esaki a bira berdad tambe pero ora cu analisa algun 
supermercado e prijs pa cual nan ta pidi pa un paki di ham, 
ta algo increibel cu no ta necesario.Ya caba ham di fin di aña 
a conoce aumento drastico y esaki a bira ainda mas caro pa 
e aña aki y caminda tambe e cobransa di BBO na frontera, ta 
hunga un rol grandi cu ta haci compra di e tradicional ham 
di Pasco, algo imposibel pa hopi famia. 


Pa algun siman caba por mira cu den varios supermercado 
y tienda, freezernan a yena cu tur calidad di ham y algun di 
e hamnan aki ta supera 70 florin y hasta algun cu ta pidi 80 
florin pa esakinan. Pa e tradicion aki, e aumento drastico di 
prijs aki lo nifica cu lo no sigui cu e tradicion di come ham 
fin di aña ya cu el a bira impagabel pa hopi famia mirando 
otro necesidadnan cu cartera di pueblo a bin ta luchando cu 
esakinan. 


Otro tradicion grandi cerca famianan, ta comemento di tan 
gusta “ayaca” den e temporada di fin di aña cu ta ser traha 
pa varios hende, cu a haci negoshi cu esakinan tur aña pero 
aki tambe a nota diferente aumento di prijs di ayaca, un mas 
cu e otro. E prijs pa ayaca na 2022 tabata varia entre 6,50 
y 7,50 florin cual ultimo aki por bisa tabata wordo cobra 


pa mayoria bendedo di ayaca pero den e dianan aki, a nota 
caba cu prijs di ayaca a subi te cu 8,00 of 8,50 pero tin caso 
caminda ayaca ta ser bendi pa e suma di 10,00 loke a pone 
cu pedidanan pa ayaca, ta hopi abou ainda. 


Otro specialidad pa e dianan di fiesta aki, ta e popular “pan 
de jamon” cu pa ultimo añanan a bira un tradicion den hopi 
cas di famia pero ya caba por a constata cu esaki a conoce 
un aumento den prijs di entre dos pa cuater florin pa un pan. 
Prijs di carni di cabrito of conoci tambe como ‘bestia chiki’ 
tambe a bira mas caro cerca esunnan cu ta cria cabrito ta 
bende esakinan tur fin di aña caminda den algun caso e prijs 
a practicamente bira dobel di loke e tabata cos un of dos 
aña pasa. 


No a importa mucho ‘kerstboom’ 
pero loke a drenta ta hopi caro 

D 
iahuebs dia 30 di november 2023 
Corte Comun di Husticia di Aruba, 
Corsou, Sint Maarten, Boneiro, Sint Eu- 
statius y Saba, cu hopi orguyo a habri 
Courthouse Saba. 
Vice-Presidente di Corte Comun di 
Husticia di Sint Maarten, mr. Wouters 
a duna su punto di bista relaciona cu 
e logro aki: “Na momento cu mi a cera 
conoci cu Saba, tabata hopi bisto cu 
e gobierno local y e pueblo tabatin un 
gran necesidad pa un alocacion perma- 
nente di husticia. 
Corte ta sumamente agradecido cu 
den e ultimo añanan por a uza e facili- 
dadnan den edificio di bestuurskantoor 
y e sala di Eilandsraad di e isla y un 
danki special na Gezaghebber Johnson 
y  gobierno local di Saba pa por a haci 
esaki posibel. 
Pero pa medio di e principionan di 
trias-politica, caminda poder legisla- 


tivo, poder ehecutivo y poder hudicial 
ta opera independientemente di otro, 
ta di sumo importancia cu Corte ta 
localisa fisicamente na un luga apart. 
Awo nos tur ta testigo di esaki caminda 
pa prome biaha den historia nos ta 
habri un Courthouse riba e isla precioso 
di Saba, cu tambe ta conoci como “the 
Unspoiled Queen”.’ 
Corte Comun di Husticia a dicidi pa no 
habri e Courthouse na The Bottom, 
pero pa haci esaki na e bario pintoresco 
di Windwardside. 
E decision aki, cu sigur a trece pregunta 


cu’ne, ta basa riba e mantencion di 
trias-politica. 
Dor di tene distancia fisico cu e gobi- 
erno, por mantene e independencia di 
husticia. 
A scoge facilmente pa Windwardside, 
dor cu e edificio ta representativo y 
practico, e alocacion ta central y tin 
basta luga pa staciona auto. 
Windwardside cu ta keda den curason 
di e isla, no solamente ta un luga cu 
conoce varios historia interesante, 
pero caminda tambe husticia ta ser 
practica. 


D 
iabierna den oranan di atardi Unit Narcotica a tene un 
accion. Durante e accion aki a detene un total di 8 so- 
spechoso. Ta trata di hende homber como tambe hende 
muhe. 


Durante e detencionnan a confisca bastante droga y placa. 
Investigacion ta andando y no ta descarta cu Unit Narcotica 
lo haci mas detencion durante e dianan nos dilanti. Bon 
trabao di e departamento di Unit Narcotica. 


Cuerpo Policial ta haci un apelacion na esnan cu sa algo of a 
mira algo yama e tiplijn di polis cu ta 11141. Bo anonimidad 
ta wordo garantisa. 


Unit narcotica ta detene 8 sospechoso 


Corte Comun ta habri Courthouse Saba oficialmente 

R 
ecientemente Oficina di Turismo (A.T.A.) y Aruba Air- 
port Authority (A.A.A.) a completa un bishita exitoso na 
Chile y Peru. E delegacion di Aruba tabata consisti di Ronel- 
la Croes, CEO di A.T.A., Sanju Luidens, CMO di A.T.A., Jordan 
Schlipken, Director di A.T.A. Latino America, Barbara Brown, 
Chief Revenue Development & Communications OfÏcer, Jo- 
Anne Meaux-Arends, Executive Aviation Business Develop- 
ment. 


Hunto cu demas miembronan di ekipo di A.T.A. y compaña 
pa socionan turistico, a participa den diferente evento y 
actividadnan pa fortifica conexionnan turistico entre Aruba 
y mercadonan importante di Sur America.  


Durante e bishita a reuni cu aerolinean manera Copa y 
LATAM Airlines y tambe tour operadornan, prensa interna- 
cional, autoridadnan clave na Peru, y Embahada di Hulanda. 
Durante un recepcion na e residencia di e Embahador 
Hulandes na Peru, a tuma luga un celebracion pa cu e biahe 
inaugural directo for di Lima pa Aruba. E evento aki a conta 
cu diferente representante di Gobierno, entidad di turismo, 
Camara di Comercio di Peru. 


E vuelo directo entre Lima y Aruba ta marca e cuminsam- 
ento di un conexion aun mas fuerte entre nos paisnan. Nos a 
presencia un crecemento impresionante di 76% den yegada 
di biaheronan for di Peru na aña 2023 en comparacion cu 
2022. Cu e conexion directo nobo aki, nos tin como meta 
pa sigui stimula turismo for di Peru y Sur America na 2024. 


Mester enfatisa e importancia strategico di Lima Peru como 
un hub den e region, mirando cu esaki ta extende conexion 
nan cu otro paisnan di Sur America, manera Chile, Argentina, 
Brazil Paraguay, y Uruguay.Te cu luna di october di e aña aki, 
Aruba a ricibi 102,641 bishitante for di Latino America, di 
cual 4,900 tabata for di Peru, 6,950 for di Chile, 15,933 for 
di Argentina y 10,995 for di Brazil. 


E cifranan record aki a capta atencion di LATAM Airlines, 
kende a reconoce e potencial prometedor pa expande e 
conexion entre Sur America cu Aruba. 


Aruba a prueba di ta un destinacion sumamente atractivo 
pa bishitantenan for di Latino America, atrayendo bishitan- 
tenan relativamente hoben (30-39 aña). Algun otro factor 
remarcabel ta cu e turista Chileno ta gasta mas cu e averahe 
cu otronan ta gasta, pero tambe cu e mercado Argentino 
ta gosa di estadianan largo, y por menciona cu 25% di 
Peruanonan ta ripiti nan bishita pa Aruba. 


E vuelo directo di LATAM entre Lima y Aruba lo cuminsa cu 
tres vuelo semanal riba diahuebs, diasabra y diadomingo. 
Esaki ta ofrece flexibilidad pa biaheronan y ta cumpli cu e 
demanda creciente. Cu determinacion, ta pone como meta 
pa ricibi alrededor di 125 mil bishitante for di Latino America 
den e aña binidero.  


Un felicitacion na Ministerio di Turismo di Aruba, team di 
A.T.A y A.A.A. pa un sosten persistente y dedicacion comun 
pa haci di e iniciativa aki un exito. 


ATA y AAA cu bishita exitoso na Chile y Peru: 


Awe ta yega vuelo inaugural di Lima cu Latam Airlines 

G 
obierno di Aruba, representa pa Minister di Transporte, Integridad, Natura- 
lesa y Asuntonan di Adulto Mayor, minister Ursell Arends ta firma un Memo- 
randum of Understanding (MoU) cu Xavier University School of Veterinary Medi- 
cine (XUSOVM), Aruba. E meta di e colaboracion aki ta pa fortalece e esfuerso- 
nan den agricultura, cuido di animal y cuido veterinario a base di un intercambio 
di conocemento. 
E colaboracion ta cubri varios area, incluyendo: 
• Mehoracion di educacion y investigacion veterinario. 
• Garantisa bienestar di animalnan y salud publico. 
• Mehoracion di cuido veterinario y servicionan di cuido pa animal. 
• Enfoke ariba un intercambio di conocemento y perspectivanan entre Gobierno 
di Aruba y XUSOVM. 


Minister Ursell Arends: 


Colaboracion entre Gobierno di Aruba y Xavier University 
na bienestar di sector primario y cuido di animal 


E partnernan ta plania pa aborda problemanan 
manera cacho y pushi di caya, control di malesa, 
y practicanan di cria. E iniciativa aki tambe ta 
provee oportunidadnan di aprendisahe pa studi- 
antenan di veterinario na entre otro Departamento 
di Agricultura, Cria y Pesca. Tambe, lo conduci 
investigacionnan 
y 
establece 
obhetivonan 
specifico cu lo wordo evalua y actualisa regular- 
mente. Ambos partner tin coordinadornan apunta 
cu lo ta responsabel pa e ehecucion eficaz di e 
actividadnan. Lo tene reunionnan regularmente 
pa planifica y ehecuta esfuersonan colabora- 
tivo, cu evaluacionnan semi-anual pa asina sigura 
progreso cu ahustacionnan necesario. 


Minister Arends ta expresa optimismo ariba e 
desaroyonan aki bisando cu “E colaboracion aki 
ta un paso significante pa mehora cuido di animal 
na Aruba y e sector primario. Nos ta sigur cu esaki 
lo tin un impacto positivo na nos comunidad”. 


D 
iabierna anochi den careda di 7’or y 10 po- 
lis y tambe ambulance a bay ariba caminda 
principal di Savaneta pa San Nicolas, unda cu dos 
persona a wordo alcansa pa un auto. Na yegada 
di polis, nan a bin topa cu un pareha di edad se- 
riamente herida ariba caminda. Ta pidi ambulance 
cu maximo urgencia, mirando e situacion di am- 
bos. E homber(75) tawata esun mas serio e no 
tawata reacciona e momento ey. Pero, na yega- 
da di Paramediconan nan a logra stabilis’e y sali 
cu urgencia direccion Hospital.  Su esposa tambe 
tawata herida, cu un kap grandi na cabes. 
Departamentonan concerni a wordo poni na 
altura pa cuminsa e investigacion. Caminda a 
wordo cera altura di e gas station na Savaneta. 
Informacion oficial cu nos ta dispone di dje ta 
indica cu e cabayero turista su situacion ta critico. 


Homber(75) su situacion ta critico 
Pareha Mericano di edad 
alcansa pa auto na Savaneta 


Diasabra, 2 December 2023 
AWEMainta 
LOCAL 
7 


D 
epartamento di Recher- 
che Noord conhunta- 
mente cu Team di Aresto a 
haci un entrada hudicial na 
un cas na Seroe Patrishi. E 
caso aki ta en conexion cu 
posesion di arma di cande- 
la. Durante e entrada hudi- 
cial a detene e homber sospechoso C.T. Na e cas a bin en- 
contra cu basta droga como tambe municion. Investigacion 
ta andando y no ta descarta cu lo tin mas detencion. 


Un bon trabao di departamento di Recherche Noord. 
Recherche Noord trahando incansablemente pa asina solu- 
ciona e casonan y como tambe kita arma di candela for di 
caya. 


Cuerpo Policial ta haci un apelacion pa esnan cu sa algo 
of a wak algo yama e tiplijn di polis cu ta 11141. Bo 
ta keda anonimo. 


A 
traco Team un biaha mas a haci 
un detencion na Bushiri. Ta asi- 
na cu den oranan tempran di mainta 
Atraco Team hunto cu Team di Ares- 
to a haci un entrada hudicial na un 
cas na Bushiri. 


Presente na e accion tabata tin tambe personal di Flex Team 
y K-9. N’e cas a detene e sospechoso di inicial L.M.A.M.O. 
Durante e entrada hudicial a encontra un arma di candela 
y cantidad considerabel di municion. 


Un bon trabao di Atraco Team trahando incansablemente 
pa asina soluciona e casonan y como tambe kita e arma di 
candela for di caya. 


Cuerpo Policial ta haci un apelacion pa esnan cu sa algo 
of mira algo por yama e tiplijn di polis cu ta 11141. Bo 
ta keda anonimo. 


A saca un arma di candela mas 
for di circulacion na Noord 
A detene y confisca 
arma y cantidad di bala 

R 
ecientemente, Aruba tabata e pais anfitrion pa loke ta e conferencia 
importante, den cuadro di e lucha contra labamento di placa, Carib- 
bean Financial Action Task Force (CFATF). Prome Minister Evelyn Wever- 
Croes hunto cu Su Excelencia Gobernador di Aruba, señor Alfonso Boek- 
houdt, Minister di Finansa Xiomara Maduro, y presidente di Parlamento 
señor Edgard Vrolijk, tabata presente na e conferencia aki, na unda a tra- 
ta e topico di labamento di placa, cu ta di gran importancia pa e comuni- 
dad global. Na inicio di e conferencia, Prome Minister a duna un discurso, 
na unda el a yama un bon bini na tur esnan presente, gradiciendo nan pa 
acepta e invitacion pa bin Aruba pa reuni riba e tema importante aki, sub- 
rayando asina e importancia di e compromiso colectivo, pa sigura integri- 
dad di e sistema economico, financiero y siguridad mundial. 


Prome Minister a expresa di ta contento di por a ricibi na Aruba un cant- 
idad grandi di persona cu ta participa den tur e areanan di Caribe, y tambe 
dignatarionan importante, mustrando asina cu den e lucha di labamento 
di placa Aruba no ta para su so, y cu ora ta traha hunto, ta logra cosnan 
grandi. Un aspecto hopi positivo y di orguyo, ta e hecho cu Aruba a caba di 


Aruba tabata pais anfitrion pa e conferencia di CFATF 


pasa door di un evaluacion sumamente posi- 
tivo di CFATF, y ta e pais number dos den Caribe 
cu a pasa e evaluacion den gran forma asina. 
Tambe, Prome Minister ta felicita e director di 
e departamento Financial Intelligence Unit of 
Aruba, cu ta encarga cu labamento di placa na 
Aruba, señor Angelo Brete pa su nombracion 
como presidente di CFATF. 


“Nos compromiso pa cu e lucha contra 
labamento di placa ta continua. Como manda- 
tario di pais Aruba, nos ta comprometi na 
mantene e normanan mas halto di integridad 
den e sistema financiero di nos pais. E ta nos 
responsabilidad cu nos ta tuma hopi na serio, 
paso asina so nos por crea un pais y un mundo 
mas miho” Prome Minister a expresa. 

C 
u snacknan Hulandes, Peruano y cu nos bebida nacio- 
nal “Aruba Ariba”, a celebra entre Gobierno di Peru y di 
Reino Hulandes, hunto cu delegadonan di Aruba, e echo cu 
LATAM Airlines ta cuminsa bula pa un pais den Reino Hulan- 
des, esta Aruba. Ta di dos vuelo di Peru pa Reino Hulandes, 
pero awo cu mas demanda cu chens cu por aumenta fre- 
cuencia mesora. Tur diahuebs, diasabra y diadomingo, LA- 
TAM Airlines ta biaha for di Lima pa Aruba. Un logro despues 
di mas o menos dies aña di negociacion.  


Un delegacion di Aruba Tourism Authority, Aruba Airport 
Authority y contando cu presencia di Migracion Aruba, a 
topa cu CEO di LATAM Airlines, un cantidad di invitado. Na 
final a regala e Embahador y e Vice-minister di Turismo di 
Peru un cuadra special di shoco, pinta pa Elvis Tromp di 
Aruba. Un pintura cu ta representa pasenshi, vision y trabou 
den union.  


“Ta un echo cu aproximadamente 25% di tur Peruano cu 
scoge Aruba como nan destinacion, ta opta pa ripiti nan 
experiencia”, asina Ronella Croes, CEO di Aruba Tourism 
Authority, a expresa durante e ceremonia na Embaha di 
Reino Hulandes na Peru. Ey a celebra e vuelo inaugural di 
LATAM Airlines di Peru pa Aruba.  


Cu e realidad aki riba mesa, basa riba datonan disponibel, ta 
demostra e magia y encanto cu nos isla ta ofrece. Cu intro- 
duccion di e vuelo non-stop, di unicamente cuater ora, tin 
confiansa cu e cifra aki lo aumenta significativamente, ofre- 
ciendo e pasaheronan nobo un oportunidad di namora di tur 
loke Aruba tin pa ofrece. Esaki ta posibel awo danki na un 
aliado masha importante…LATAM Airlines. 


Manuel van Oordt-Fernandez, Gerente General di LATAM 
Peru, a expresa di ta masha contento di por inicia cu e vuelo 
non-stop aki di Lima-Aruba. El a expresa palabra di gradici- 
mento na tur e agentenan di biahe pa haci cu e buelonan ta 
yega yen Aruba, loke sigur ta algo exitoso pa un operacion 
cu a cab’i cuminsa. Esaki sigur ta duna un impulso pa sigui 
crece y kisas pronto lo por papia en bes di tres vuelo pa 
siman, pa un vuelo diario y kisas te hasta mas cu un vuelo 
pa dia.  


Madelaine Burns-Vidaurrazaga, Vice-Ministro di Turismo di 
Peru a expresa cu di parti di Gobierno Peruano lo duna tur 
e sosten necesario pa sigui cu e conexionnan pa mundo. Ta 
spera cu aña 2025 por conta cu hopi mas vuelo y conexion. 
E ministerio tin confiansa cu lo sigui exitoso. Ademas, el a 
expresa su gratitud na tur esnan cu ta kere den Perú.  


Alexander Kofman, Embahador di Reino Hulandes pa Peru, 
Bolivia y Ecuador, pero staciona na Peru, a expresa cu ya 
caba nan tabatin vuelo di KLM for di Lima pa Amsterdam pero 
awo lo celebra algo cu hopi tabata spera di por a cuminsa 
cu ne bek, esey ta e vuelo di tres bes pa siman cu LATAM pa 
Aruba. Ta di dos pais den Reino Hulandes cu lo tin conexion 
aereo pa Peru. 


Na Embahada di Reino Hulandes na Peru 


Vuelo inaugural di LATAM Airlines bon ricibi na Lima 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


“N 
a Aruba nos a ripara cu tin hopi hende cu tabata nerv- 
ioso pa motibo di e resultado di eleccion na Hulan- 
da. E resultado ya ta conoci y hopi di boso sa di e resultado 
aki unda cu PVV, partido di e conocedo Sr. Wilders a gana 
electorado cu 24 %. Wilders semper a papia sin wanta nada 
atras y cu ta haci cu hopi hende tin hopi pregunta con e lo 
bay goberna si e yega na forma coalicion. E aumento di voto 
pa nan partido tawata bastante grandi y awor ta inevitabel 
pa nan bira rond di e resultado aki. PVV ta e partido di mas 
grandi na Hulanda”, asina lider di Fraccion di MEP, Hendrik 
Tevreden a indica den rueda di prensa di fraccion. 


El a continua bisando cu 16 % di voto a bay pa GroenLinks 
y Partij van de Arbeid (PvdA) cu a combina lista y asina a 
bay eleccion. Nan a crece tambe substancialmente cual ta 
mustra cu combinacion di lista por funciona. PvdA ta un 
partido ruman di Movimiento Electoral di Pueblo (MEP) y 
nan tambe a crece den locual tabata e eleccion cu a pasa na 
Hulanda esaki lo por ta importante pa si acaso nan drenta 
coalicion cu PVV. 


E partido cu ta na mando di Sr. Rutte a bay atras. Tabatin 
15 % di electorado y e partido nobo NSC di Pieter Omtzigt 
a sali cu 13 % y D66 di Rob Jetten tambe a bay atras y tin 
solamente 6 % di electorado y na Aruba a haya ningun voto. 
El a reitera cu na Aruba hopi hende ta nervioso pasobra 
ta puntra con ta bay traha cu Sr. Wilders y tin hende cu te 
hasta ta poniendo presion pa Gobierno caba di atende cu 


e Gobierno demisionario di Den Haag, den e caso aki cu 
Sra. Van Huffelen pasobra tin miedo pa sinta na mesa cu Sr. 
Wilders. 


“Mi kier pone esaki bon cla, cu nos tin e confiansa den e 
Gobierno di Aruba cu mescos cu nan a sinta na mesa e tempo 
ey cu Sr. Knops, cu tabata un tercio hopi dificil, hopi riguroso 
y bay den un direccion cu eigenlijk nos no tabata desea. Pero 
asina tambe a sinta na mesa cu Van Huffelen y Gobierno a 
demostra di por atende cu cada caso y su dificultad debida- 
mente. Semper a atende cu e ponencianan cu a wordo treci, 
a keda na mesa negocia den un forma madura y asina trece 
solucionnan y haya consenso”, Tevreden a remarca. 


Esaki lo ta e mesun pasonan cu lo wordo tuma si acaso PVV 
forma Gobierno y si acaso nan tin un Secretario di Estado cu 
lo ta di banda di PVV. Mesun manera nos ta kere cu Gobierno 
di Aruba lo por negocia y yega na un miho ‘deal’ pa locual 
ta e punto principal pa pais Aruba, asina Parlamentario 
Hendrik Tevreden a indica. 


E Arubianonan no mester bira nervioso cu e salida di Van 
Huffelen. Tin cu mantene e postura, haci cosnan corecto, 
pensa bon como tambe mantene un base huridico corecto 
pa por bringa pa e solucionnan cu pais Aruba tin mester y 
cu ta buscando pa e pais progresa sin importa ken ta den 
Gobierno na Hulanda. 


Palabracionnan tin cu bay a base di consenso y basa den 
Statuto y esaki tin cu trece trankilidad pasobra e fundeshi 
pa maneho ta mara na un proceso y ningun gobernante por 
yega hisa benta na un manera descabeya. Na e diferente 
medionan o hendenan cu ta purba di instiga, keda trankil, 
Gobierno sa con pa negocia, e Parlamentario a añadi. 


Importante ta pa nos tur keda corda cu e meta ta, pa 
Gobierno di Aruba sigui na mesa negocia y logra un reduc- 
cion di e interes di 6.9% pa un mas abou. 


Lider di Fraccion, Hendrik Tevreden: 


Gabinete Wever-Croes semper a sa di negocia den forma madura 


Y yega na un consenso sin importa ken ta den Gobierno na Hulanda 

R 
ecientemente nos por a tende Par- 
lamentario Mike Eman den un rue- 
da di prensa, cu e la bishita Goberna- 
dor, cu cual e la comparti su experi- 
encia di e bishita na Hulanda. Segun 
Eman cu e si lo por logra cu Aruba 
lo yega na un acuerdo pa converti e 
Afl. 915.5 miyon di e debe di COVID-19 
den un fondo di desaroyo duradero pa 
Aruba. Den su rueda di prensa Parlamentario Mike Eman ta men- 
ciona varios punto di atencion cu e ta pretende cu e lo bay traha 
riba dje. Un di nan tabata e planta di RWZI na Bubali. 


Mike Eman den 8 aña di gobernacion a lubida riba existencia di 
RWZI 
Parlamentario Mike Eman den su rueda di prensa a declara cu 
mester solucionnan pa temanan “grandi” manera RWZI Bubali. 
Ta bon pa refresca sr.Eman di e realidad di su gobernacion, cu a 
bin haya 970 miyon florin den caha di gobierno, y di cual e por 
a “upgrade” e planta di RWZI of traha un nobo como prioridad, 
pero esaki nunca a sosode. 


For di DOW Parlamento a haya e rapport di “Maintenance 
status” di RWZI den cual ta bisa lo siguiente; 
1. For di 2009-2017 rapport di Witteveen and Bos a duna instruc- 
cion kico mester wordo renoba y expandi na RWZI Bubali. Esaki 
tabata rekeri un inversion di respectivamente Afl. 12.5 miyon y 13 
miyon. Cuanto Mike Eman a inverti 8 aña largo den RWZI Bubali? 
Apenas Afl. 1 miyon. Net net nada! 
2. For di 2009 caba a wordo informa na gabinete Eman cu mester 
un RWZI nobo. Uno cu lo por lidia ke capacidad actual di awa 
sushi cu a surpasa masha tempo e capacidad di e RWZI Bubali. 
Esaki lo mester a costa Afl. 60 miyon e tempo ey. Kico Mike Eman 
a haci? Net net nada! 
3. For di 2009-2017 a gasta Afl. 2.2 biyon na klinker y asfalt, 
Afl. 1.6 biyon na Plan BoAruba, cu a wordo cataloga como un 
desastre financiero, segun Algemene Rekenkamer, di cual no por 
a prueba unda tur e placa di e proyectonan aki a bay. Kico a haci 
pa RWZI? Mike Eman a maneha pais Aruba den tempo di bonanza 
pero pa RWZI e la haci “net net nada!” 
4. Dia 31 januari, durante di e Reunion Publico di Rapport 
Carmabi, mi a presenta un plan structural pa mantencion di e 
planta di RWZI Bubali y pa cumpra un planta nobo. Mike Eman y 
AVP a vota contra! Cooperacion di Mike Eman pa drecha RWZI? 
Net net nada! 
5. Mike Eman a traha un Plan di Gobernacion pa eleccion 2021- 
2025, den cual e no ta ni menciona un plan pa mehora of traha 


un RWZI nobo! Awe Mike Eman kier sali papia cu RWZI mester 
atencion urgente. Kico Mike Eman a haci durante su goberna- 
cion? Ya bo sa e contesta. 


Mike Eman ta papia di mehora Dump y sosten pa nos grandinan 
Durante 2009-2017 kico Mike Eman a haci pa Dump na 
Parkietenbos y nos ancianonan? Net net nada. Alcontrario, enbes 
di soluciona e problema di Dump cu a empeora bao maneho di 
Benny Sevinger y yuda nos ancianonan, Mike Eman a masacra 
nos grandinan cu medida. 


Aki mi ta menciona algun: 
1. Mike a manda edad di pensioen di 60- pa 65 aña 
2. Mike a elimina Gelijkbedrag 
3. Mike a introduci Midelloon regeling 
4. Mike a introduci Franchise 
5. Mike a reduci duurtetoeslag 
6. Djis cambiando edad di 60-65 aña, si un pensionado lo a haya 
Afl. 2.000 pa luna mes, Mike Eman a kita Afl. 24.000 pa aña y Afl. 
120.000 den 5 aña for di nos grandinan! 


Awo Mike Eman kier papia di sostene nos grandinan? Esaki ta e 
bon comun cu e ta papiando di dje? Kico bo a haci pa nos gran- 
dinan Mike? Net net nada! Ba laga nan den bancarota y den 
pobresa profundo. Awo Mike Eman ta papiando di crea un fondo 
di Afl. 900 miyon for di e debe di COVID cu pais Aruba tin cu 
Hulanda. Bo ta scucha Mike Eman ta papia con e ta bay paga su 
megadebe y drecha Aruba su finansas?? No!! E ta papiando un 
biaha mas con e ta bay tira cu placa sin uza un “rekensom!” Esaki 
ta otro intento desespera di Mike pa drecha imagen di AVP. Mike, 
e unico cos cu abo a haci cu nos pais ta lag’e “sin fondo y den 
fondo.” P’esey, y mucho mas, nunca mas Mike Eman! 


Parlamentario Marco Berlis (MEP): 


Mike Eman su audiencia 
na Gobernador (Parti I) 

S 
tichting Musica a yama un reunion cu musiconan en 
cuadro di e Aruba Caiso & Soca Monarch (ACSM) Finals. 
E organisacion a habri e reunion cu un aplauso y a comple- 
menta e musiconan riba e presentacion cu nan a duna du- 
rante e Soca Prefinals. Cada artista y banda a sali afo cu yen 
di animo y por a nota con e publico presente y esnan cu a 
sigui e transmision for di na cas tabata entusiasma y a biba 
e momento hunto cu nan door di grita, baila, apoya, like, 
share y comment. 


Stichting Musica a duna informacion relata na e planning di 
e dos anochinan Final y a duna tur cantante y lider di banda 
presente e oportunidad pa haci pregunta y duna sugerencia. 
Diferente opcion a wordo treci dilanti, di cual esnan presente 
a unanimamente dicidi pa combina e categorianan Caiso y 
Groovy Soca riba diabierna, 26 di januari 2024 y e categoria 
Power Soca riba diasabra, 27 di januari 2024. 


Despues di e Prefinals, Stichting Musica a sigui di biaha cu e 
preparacionnan pa e gran ACSM Finals y a haci un calcula- 
cion di tempo basa riba e cantidad di banda, artista y cantica 
cu a pasa pa e Soca Finals hunto cu e cantidad di inscrip- 
cion ricibi pa e categoria di Caiso. Manera tur promotor, 
Stichting Musica ta ricibi un permiso pa organisa e evento 
y mester cumpli cu e orario stipula pa e festival. Ora cu a 
calcula e combinacion di Groovy Soca & Power Soca riba un 
solo anochi, esaki a resulta den mas o menos 10 ora di show 
cual no ta ideal. Pa e motibo aki a yama tur hende hunto pa 
delibera riba otro opcion. 


Presidente di Hurado, sr. John Hassell, tambe tabata 
presente y ora cu e decision a wordo tuma, a confirma cu 
riba e prome anochi lo saca e ganado di ambos categoria 
Caiso y Groovy Soca na final di e anochi ey mes. Riba e di 
dos anochi lo saca e ganado di e Power Soca. Esaki kiermen 
lo tin hopi suspenso durante tur dos anochi y cu Aruba lo 
por celebra Carnaval 70 cu dos anochi grandi di musica y 
entretenimento. 


Stichting Musica ta satisfecho cu e presencia di mayoria 
lider di banda na e reunion y a urgi nan pa comparti e update 
importante aki cu nan miembronan di banda. Lidernan 
di banda y cantantenan cu no tabata presente por tuma 
contacto libremente cu sra. Inky Richarchson di Stichting 
Musica pa ricibi mas detayes of splicacion. E organisacion 
ta gradici tur musico cu a participa na e reunion, cu a trece 


puntonan valido y diferente consideracion pa dilanti, pa por 
a evalua e situación riba un nivel profesional y na final yega 
na un solucion hunto. 


Un recordatorio ta bai na tur participante di ACSM2024, cu 
segun Rules and Regulations di e contest, tur lyrics pa e 
categoria di Caiso mester wordo entrega pa dia 15 di januari 
2024 na arubacsm2019@gmail.com. Tambe, cada cantante 
mester avisa oficialmente si nan lo haci uzo di video y efec- 
tonan special durante di nan show. Lidernan di banda mester 
entrega nan band list completo pa dia 24 di januari 2024 na 
e mesun e-mail adres aki. 


Aruba Caiso & Soca Monarch 2024 lo tuma luga riba dia 26 & 27 di januari 
Musiconan ta cla pa duna un tremendo 
show riba tur dos anochi final di ACSM2024 

F 
undacion1403 (F1403) y Museo Arqueologi- 
co Nacional Aruba (MANA) ta invita comuni- 
dad pa un presentacion interesante di arkeologo 
Dr. Aad Versteeg. Lo trata su buki nobo: “The ar- 
chaeology of Suriname: The Werehpai petroglyph 
site” (2023). Dr. Versteeg su presentacion lo ta 
na Hulandes y entre otro e lo trata e similaridad- 
y diferencianan di pintura riba baranca entre Sur- 
nam y Aruba. 


Dr. Versteeg pa mas cu trinta aña ta colabora cu 
MANA y a traha hunto den proyectonan di exca- 
vacion y publicacion riba arkeologia di Aruba. 
Entre otro e ta co-autor cu candidato PhD den 
arkeologia Harold Kelly, di e catalogo titula “The 
Archaeology of Aruba: The Pictographs and 
Petroglyphs” (2019). Dr. Versteeg ta conoci pa su 
charlanan tocante hayazgo- y investigacionnan 
arkeologico na Aruba. 


Riba invitacion di F1403 den cooperacion cu 
MANA y cu sosten financiero di “Prins Bernhard 
Cultuurfonds Caribisch Gebied” y Representacion 
di Hulanda na Aruba (VNO), dr. Versteeg lo elabora 
riba e buki menciona. Su enfoke ta un sitio arke- 
ologico na zuidwest Surname cu tin 313 pintura 
riba baranca. Nan ta den espacionan cu a forma 
door di barancanan di diferente tamaño cu ta riba 
otro (comparabel cu Ayo). E imagennan fasci- 
nante ta 1000 te 2000 aña bieu. 


E sitio arkeologico investiga ta mas o menos 400 
km leu di Paramaribo, unda ta biba un tribu indi- 
gena, yama Trio. Alumnonan di sjamaan di e tribu 
aki a splica dr. Versteeg cu algun di e pinturanan 
ta mustra presentacionnan sjamanistico tradi- 
cional. Algun di nan a pone Versteeg pensa riba e 
pinturanan riba baranca di Aruba, cu el a investiga 
na Arikok y Guadirikiri. E ta kere cu, aunke cu tin 
un distancia grandi entre e dos paisnan, posible- 
mente esnan cu a traha e pinturanan na Surnam y 


Presentacion di buki pintura riba baranca na Surnam 


esnan na Aruba, ta comparti cierto conceptonan cultural. 


Durante e encuentro por mira e buki di pintura riba baranca di Surnam y esun di 
Aruba. Pa adkiri esun di Surnam por contacta ‘Stichting Surinaams Museum’ na 
Paramaribo. Di esun di Aruba lo por cumpra e mes un anochi. Tene cuenta cu e 
cantidad di esakinan ta limita. 
MANA y Fundacion 1403 ta invita un y tur, en special esnan cu tin laso cu Surnam 
y esnan cu ta interesa den pintura riba baranca, pa un anochi educativo y ameno 
den auditorio di MANA, diahuebs dia 7 di december pa 7’or di anochi. Lo tin 
dushi snacks y algo di bebe Surnameo cortesia di F1403. E entrada ta gratis. 


Museo Arqueologico Nacional Aruba ta ubica na Schelpstraat 42, den e compleho 
historico Ecury. Pa mas informacion por sigui e paginanan riba Facebook: National 
Archaeological Museum Aruba y Fundacion 1403. 

H 
ilton Aruba su kalender festivo ta 
yena cu eventonan pa bishitante 
di tur edad. E winter-wonderland den 
paraiso ta inclui un variedad di activi- 
dad, treat festivo y dushi cuminda den 
un mercado di Pasco interactivo 


Bishitante y local ta invita pa bin pasa 
wak e holiday markets riba 6, 13 y 20 di 
december, riba tur diaranson mientras 
ta warda yegada di Pasco, entre 7pm 
pa 9:30pm den e lobby di main resort. 


E resort su team culinario lo ta 
presentando Oliebollen fresco y e 
mercado riba su mes ta consisti di 
un combinacion di artistanan local cu 
lo presenta nan artesania y hopi cos 
atractivo pa mira y disfruta. 


Adicionalmente, Royal Aruba Aloe y 
Eforea Spa tambe lo t’ey pa ofrece 
regalonan unico pa expande e celebra- 


cion aki di Pasco. Aruba Animal Shelter 
tambe lo ta presente pa promove nan 
trabao y lo ta bendiendo nan produc- 
tonan y aceptando donacion. 


E resort tambe lo brinda musica live 
pa Duo Aria, Rachelle Kraaijvanger 
y Zulaika Geerman cantando tur e 
cancionnan faborito di Pasco. 


Bishitante y local di tur edad ta invita 
pa interactua cu Santa, wak rond pa 
regalonan unico y souvenirs original 
traha na Aruba, bo por saca potret den 
photo booth pa un souvenir memo- 
rabel y sinti e spirito di pasco. 


Adicionalmente na e Holiday Market, 
Hilton Aruba Caribbean Resort & 
Casino tambe lo ta treciendo bek e 
Tree of Giving. Asina bo por comparti 
amor cu e comunidad local pa medio 
di un recaudacion di fondo unico, un 


fundraising drive, encurashando bishi- 
tantenan y coleganan pa yuda crea 
un poinsettia plant tree pa Pasco 
den e lobby, cual lo ta arma cu dona- 
cion na beneficio di Fundacion pa Nos 
Comunidad, FPNC. 


The Tree of Giving lo ta e decoracion 
principal pa e lobby durante dianan di 
fiesta, un manera creativo pa envolvi e 
comunidad y unifica localnan y bishi- 
tantenan pa un bon causa. 


Tur hende ta cordialmente invita pa 
contribui na FPNC pa medio di cumpra 
un potted poinsettia bibo y skirbi nan 
nomber riba e mata cual despues lo 
wordo buta den e poinsettia kerstboom 
pa tur hende por wak. FPNC, Aruba su 
banco di cuminda oficial, ta riba mision 
pa combati pobresa, stress emocional 
y exclusion social riba nos isla. 


Felis dianan di fiesta di parti henter e 
famia di Hilton Aruba Caribbean Resort 
& Casino. 


Hilton su Holiday Markets lo 
ilumina henter e temporada festivo 

A 
rtista Sharina Gumbs ta presenta su exposi- 
cion di cuadra titula ‘The struggle to ride or 
die’. Esaki ta tuma luga na Biblioteca Nacional 
Aruba di dia 6 pa dia 20 di december. Apertura 
ta tuma luga diaranson dia 6 di december di 5or 
pa 7or. Musico Franklin Arrindell ta duna e aper- 
tura su ambiente musical. 


Sharina Gumbs ta artista visual, trahado social y docente di arte cu su 
Studio Soul2soul Mindful Art. Su propio estilo preferi ta abstracto expre- 
sivo. Pa medio di e estilo aki Sharina ta expresa su sentimentonan y 
experencianan y alabes ta explora su mundo. 
Por lesa di su desaroyo personal riba su website y tambe riba su pagina 
di Facebook. 


E 
ntrante diabierna dia 1 di december, ciudadanonan cu ta desea di 
cumpra vacuna di Influenza por haci esaki na un costo di fl 20,-. 


E vacuna por wordo cumpra unicamente na seccion di Malesanan 
Infeccioso (DBZ) situa na Avicenastraat #1 patras di edificio principal 
di DVG na Oranjestad. 
Orario pa cumpra vacuna ta di dialuna pa diabierna for di 7:45-11:45 di 
mainta y 1:15-3:30 di atardi. 


Vacuna di COVID den bario su ultimo dia lo ta dia 5 di december den 
bario di Lago Height pa ser exacto e unidad mobil lo ta para na Centro 
di Bario Lago Height, despues di dia 5 di december ciudadanonan na 


The struggle to ride or die 


Publico ta bon bini pa bishita e exposicion na 
biblioteca na december. Esaki ta habri durante 
orario regular di biblioteca na Playa, di 8or pa 
5or y dialuna y diaranson te 7or. 


Vacuna di Influenza ta obtenibel na 
balor di 20 florin pa comunidad 


risico por busca vacuna di COVID unicamente na 
seccion di Malesanan Infeccioso DVG. 


Te na e momento aki ainda e vacuna di COVID ta 
unicamente pa e grupo di personanan na risico. 

E 
ntrante 1 di december, SKOA ta cuminsa acepta inscripcion pa may- 
ornan cu tin yiunan cu ta bay cuminsa kleuter e proximo aña escolar. 
SKOA ta sigui brinda mas accesibilidad na mayornan pa haci e proceso di 
inscripcion un poco mas facil. 


Por inscribi via nos website www.skoa.aw completamente online. Por 
inscribi via e-mail door di manda SKOA un e-mail na aplicacion@skoa.aw. 
Por inscribi via WhatsApp door di manda un mensahe directo na +297 
7485995 y sigui e proceso pa completa e inscripcion. Pa mayornan cu ya 
caba tin yiu inscribi na SKOA por haci inscripcion di e yiu cu tin cu cuminsa 
kleuter via nos sistema di SAS. Ora di inscribi mester pone bon atencion 
ariba e documentonan cu ta necesario pa asina por cumpli cu e proceso di 
inscripcion di bo yiu. 


Mayornan cu inscribi nan yiu ta haya un periodo di 2 siman pa asina por 
cumpli cu e prome pago of pago completo di schoolgeld pa e aña escolar 
venidero. Despues di 2 siman, si e pago no a wordo completa, e cupo di 
inscripcion ta wordo cancela cu consecuencia cu no lo bay tin un luga 
sigura pa e yiu cuminsa kleuter e proximo aña escolar. 


Mayornan por cuminsa cu e proceso di aplicacion mas pronto cu ta posibel 
pa asina sigura nan luga pa e proximo aña escolar. Pa mas informacion 
tocante inscripcion na SKOA por bishita nos website www.skoa.aw of por 
yama na liña directo 5231800. 


Inscripcion ta habri na SKOA 
tur mucha cu ta bay cuminsa 
nan prome aña di kleuter! 


A 
we, 2 di december miembronan di Aruba 
One Happy Island Lions Club ta recauda 
fondo pa muchanan di famia den necesidad. 
E ayudo aki ta trece poco alivio pa famianan 
den menos recurso den e temporada aki. E 
miembronan y boluntarionan cu box special 
lo ta para dilanti PriceSmart na Dakota. Un 
apelacion na comunidad pa contribui y asi- 
na yuda muchanan di famia cu ta pasando 
den un situacion dificil y mirando esaki nos 
muchanan ta sufri e consecuencianan. Por 
haci donacion e fin di siman aki for di for di 
9:30 AM pa 6:00 PM dilanti PriceSmart. 


Bo contribucion sigur lo yega esnan den 
necesidad den e temporada aki di fin di 
aña. Esnan cu ta prefera di haci un dona- 
cion via banco por haci esaki na e cuenta na 
Arubabank 6005880190 Aruba One Happy 
Island Lions Club menciona Recaudacion Pa 
Nos Muchanan. 


Pa mas informacion por sigui Facebook page 
di Aruba One Happy Island Lions Club. Si ta 
desea pa nos organisacion busca e donacion 
por tuma contacto cu nos via 562-9129. 
Hunto lo logra haci muchanan di famia di 
menos recurso contento. 


Ban duna un man y haci bo donacion, tur 
donacion ta yuda. 


Miembronan di ‘Aruba 
One Happy Island Lions 
Club’ ta recauda fondo 
pa nos muchanan di 
famia den necesidad 


Diasabra, 2 December 2023 
AWEMainta 
COMUNIDAD 
17 


REVERENDO Pastoor Jozef Pelc y Reverendo Diacono 
Michael Nicolaas hunto cu Comunidad Area Union y 
Comunion, ta invita parokianonan, colaboradornan di 
Iglesianan Catolico y henter pueblo di Aruba , pa su Retiro 
Spiritual di Advent, diasabra awor 2 december 2023 na misa 
Birgen di Fatima na Dakota. 


Tema di e Retiro ta: “E MISTERIO DI EUCARISTIA” y orador 
ta Reverendo Pader Juancho Pilongo. Idioma papiamento. 
Retiro ta cuminsa pa 9.45 am y ta termina 1’or pm. Corda 
bin cu Bijbel, schrijfblok y pen. Durante Retiro lo pasa collect 


pa nos dia generoso y contribui cu gasto di airco y ta pidi 
encarecidamente pa desayuna prome cu bin Retiro. 


Como cu diasabra ta prome diasabra di luna nos ta cuminsa 
pa 7.15 am cu Santo Rosario den 5 idioma, sigui pa S.S. di 
Misa na honor di Mama Maria pa 8’or am. Corda cu Misa di 
7’or anochi ta sigui manera custumber cu Rosario pa 6.20 
pm. 
Nos kier anima boso pa ta presente. Preparacion pa Advent 
ta hopi importante. Danki na yudansa di Spirito Santo 
comprondemento di e Palabranan di herencia di Fe por crece 
den bida di Iglesia. Laga nos saca bon probecho durante e 
temporada aki. 


Alabes Pastoor y Diacono ta recorda cu diabierna dia 1 ta 
prome diabierna di luna y tin Misa pa 7’or pm sigui pa Rosario 
di Dibino Misericordia canta y Adoracion y Exposicion di 
Santisimo. 


Retiro Spiritual di Advent 
2023 na Parokia Birgen 
di Fatima na Dakota 


“M 
i ta hopi orguyoso cu e dele- 
gacion di turismo di Aruba a 
opta pa envolvi e embahada di Reino 
Hulandes den e esfuerso aki, miran- 
do cu Aruba ta ofrece hopi pa Peru y 
demas paisnan”, asina Alexander Kof- 
man, Embahador di Reino Hulandes pa 
Peru, Ecuador y Bolivia, a duna di con- 
oce. E delegacion di Aruba, consistien- 
do di ehecutivonan di Oficina di Turis- 
mo di Aruba, di Aruba Airport Authority 
y di Migracion Aruba, a topa cu e rep- 
resentante diplomatico na Lima, Peru. 
Kofman a expresa cu ta bon pa tende 
kico tur nan tin pa ofrece y e tin tur 
confiansa cu hopi Peruano y demas 
ciudadanonan di Latino America y Chile 
lo opta pa bishita Aruba. 
Aruba a mustra disponibilidad pa 
por traha mas cerca cu e Embahada 
riba tema di turismo pa nos isla. E 
Embahada ta dispuesto tambe pa por 
intermedia mas cu otro aerolineanan, 
cu Gobierno di Peru y otro partnernan 
strategico. E ta consciente cu e aero- 
puerto di Peru ta un “hub” importante 


pa Cono Sur, cu ta inclui Argentina, 
Chile, Ecuador, Bolivia, etc. El a señala 
cu hopi Peruano ta busca beach pa 
pasa vakantie y Aruba ta ofrece tur 
esey y hopi mas! 
Na momento cu a puntra Alexander 


Kofman kico tur e embahada por haci 
pa turismo el a duna di conoce cu “e 
trabou ta masha facil pasobra Aruba ta 
fuerte den e mercado pero loke nos por 
haci ta pa informa e hendenan na Peru 
tocante tur e cosnan bunita cu Aruba 
tin y ta esey nos lo haci tambe!”. 


Embahador di Reino Hulandes na Peru: 


Impresiona cu e forsa di marca Aruba na Peru 

H 
ilton Aruba, Avis/Budget/Payless Rent A Car y Dynaf 
ta haciendo un ‘area berde’ obtenibel, cual ta consisti 
di dos espacio di parkeo marca den color berde exclusiva- 
mente pa autonan electrico, EV. Esaki ta situa na e parking- 
lot di Aruba Tower. 


E disponibilidad di un stacion di carga auto electrico na 
Hilton Aruba Caribbean Resort & Casino lo permiti pa auto- 
mobilistanan EV tin un solucion rapido y eficiente pa carga 
nan vehiculonan. Autonan electrico ta birando mas y mas 
popular riba nos isla. Cu esaki tambe tin e aumento den e 
demanda pa solucionnan facil pa carga nan. Den colabo- 
racion cu Hilton Aruba, AVIS/ Budget/Payless Rent a Car 
y Dynaf, e prome stacion pa carga auto electrico na Aruba 
awor ta disponibel na e resort den J.E. Irausquin Blvd 81. 
E D-Point stacion ta ofrece un cargamento rapido pa vehi- 
culo electrico. Bishitantenan por simplemente pega nan 
auto den e stacion pa recarga esaki y despues facilmente 
kita esaki y subi caminda bek. E stacion ta recarga vehiculo 
te cu 8 biaha mas lihe. 


Den cuadro di promove uzo di auto electrico, ta impor- 
tante pa stacion di recarga ta accesibel rond henter e isla. 
Residente y bishitante lo ta ambos mas stimula pa test un 
auto electrico si tin mas facilidad di recarga pa esakinan. 
Si tur hotel facilita esaki, e ora compania di rent auto por 
inverti mas den EVs. Ofreciendo e stacion nobo di EV ta den 
liña cu esfuersonan di sostenibilidad na e resort, man den 
man cu e spirito inovativo di Hilton International. 
Den futuro, tur auto di resort opera pa empleado y gerencia 


lo ta electrico. Esaki lo permiti Avis / Budget / Payless pa 
aumenta nan flota di EV den e siguiente añanan. Dynaf ta e 
partner adecua pa provee stacion di recarga, pasobra e tin 
42 D-Points caba den Caribe. Dynaf su stacionnan di recarga 
ta totalmente automatisa, y ta brinda un solucion di pago 
hopi mas facil pa un bon servicio. 


Minister di transporte,integridad, naturalesa y asuntonan di 
adulto mayor, Ursell Arends a join General Manager Larry 
Tuck y General Manager Avis / Budget / Payless Rent A Car 
Reinir Kooi pa un acto inaugural, cu sosten grandi na e inici- 
ativa aki. Su ministerio lo continua na pusha pa un netwerk 
di recarga rond henter e isla, cual ta permiti ambos resi- 
dente y bishitante pa trata cu EV y apoya e isla su meta pa 
sostenibilidad. 


Minister Ursell Arends a desvela prome stacion 
publico pa carga auto electrico na Aruba 


D 
iabierna atardi pasa di 5’or y mey polis, ambulance y 
tambe brandweer a sali pa un accidente serio pariba di 
e brug nobo. Materiaalwagen a wordo activa, debi cu a pa- 
pia cu lo tin hende pega den auto, debi cu un di e autonan 
a bolter. 


E accidente a sosode entre un Kia Rio y un Nissan Kicks color 
preto. Na e sitio tawata wordo papia cu e aparentemente e 
Kia Rio lo a dal e Nissan cu a pone cu e la bolter. 


Brandweer cu a yega no mester a drenta accion, debi cu ya 
e supuesto persona pega lo a sali. Paramediconan cu a yega 
a atende tur esnan herida, y despues a sali cu nan por bisa 


toch cu urgencia direccion Hospital. Polis di trafico tawata 
presente pa atende cu e caso, mientras polis di trafico tawata 
trata na guia e fluho grandi di trafico. 


Durante orario druk: 


Accidente serio entre dos auto 

E 
pareha Lucas y Mercedes Ber- 
gen-Tromp a cumpli 70 ani- 
versario di matrimonio y pa e oc- 
asion special aki Minister Maduro 
di Cultura a pasa bishita e pare- 
ha un rato na nan hogar pa asina 
brinda nan un reconocimento pa 
e bunita aniversario. Den compa- 
nia di famia y despues di a ricibi 
e bendicion di Dios cerca Pastor 
Maduro, Minister Maduro a felic- 
ita e pareha cu e bendicion di un 
matrimonio di 70 aña largo. 


Minister Maduro ta felicita tur 
famia y amigo cu e aniversario 
special aki di e pareha Lucas 
y Mercedes, y ta gradici nan 
yiu muhe sra. Ruthy Vrieswijk- 
Bergen pa brinda un bunita recu- 
erdo pa e ocasion festivo aki di su 
mayornan. 


Minister di Cultura ta felicita e pareha Lucas y Mercedes Bergen-Tromp 


A cumpli 70 aniversario di matrimonio 

R 
elaciona cu “Dia Mundial di Diabetes”, e aña aki un biaha 
mas Aruba One Happy Island Lions Club a sigui cu su 
campaña di prevencion di Diabetes door di informa, educa 
y conscientiza nos comunidad riba e padecemento aki po- 
niendo enfasis special riba nos muchanan. 


Diabetes ta un epidemia mundial cu no ta discrimina genero, 
ni edad. E complicacionan principal ta enfermedad cardio- 
vascular, ceguera, problema cu riñon y amputacion di pia. Ta 
ser calcula cu pa aña 2045 alrededor di 700 miyon persona 
lo padece di diabetes. 


Bringa Diabetes ta un di servicionan global di Lions Club 
International, cual ta un desafio grandi pa nos humanidad 
y como Lions Club nos ta kere cu ta nos deber pa enfrenta 
esaki. 


Na Aruba actualmente tin mas di 8000 persona cu ta uza 
medicamento pa diabetes, no por laga afo cu pa cada 
persona cu ta diagnostica y sa cu nan tin’e, tin un persona 
eyfo cu no sa cu nan tin diabetes, resultado cu e cifra real 
ta dobel. Pa locual ta mucha bou 14 aña na e momentonan 
aki Aruba tin 25 mucha cu diabetes tipo 1 y 1 mucha cu 
diabetes tipo 2. 


Aruba One Happy Island Lions Club hunto Fundacion 
Diabetes Aruba, POH siman pasa tabata na scol basico Santa 
Anna na Noord caminda a duna un presentacion informativo 
y educativo riba Diabetes y Nutricion, conscientisando nos 
muchanan riba un alimentacion saludabel y un bida activo. 


E meta di e presentacion tabata pa empodera nos muchanan 
cu conocemento riba diabetes, pa reduci y preveni pa nos 
muchanan haya diabetes tipo 2 y alabes conoce mas di 
cerca kico diabetes tipo 1 ta, creando un ambiente na scol 
cu ta duna sosten y miho entendimento riba e tema aki. 


E presentacion tabata uno interactivo y participativo cu e 
alumnonan, a splica riba entre otro e posibel sintomanan 
di diabetes cualnan ta sed excesivo, orina frecuentemente, 
falta di energia, wak wazig… etc. 


Den forma di wega a presenta diferente productonan manera 
yoghurt, malta, juice, fruta, pastechi, softdrinks ….etc., 
productonan cu ta wordo consumi diario y con pa haci uzo 
di esakinan di un forma mas sabi. Con pa mantene nos mes 


saludabel? Come bon! Tambe riba e beneficionan di realisa 
actividad fisico, por ehempel door di haci un deporte. 


Tur alumno di e scol a ricibi un appel y tambe a comparti 
foyetonan informativo con pa come y hiba un bida saludabel. 


Aruba One Happy Island Lions Club ta gradici special- 
mente Fundacion Diabetico Aruba, Praktijk Ondersteuner 
Huisartenzorg (POH), Scol Basico Santa Anna y tambe na 
Cede Aruba, Utilities NV, Bingo Aruba y Setar NV pa nan 
aporte pa por a realisa e presentacionnan aki. Por ultimo 
danki na tur miembro Lions pa nan cooperacion. 


Aruba One Happy Island Lions den cooperacion cu Fundacion Diabetes Aruba, POH a presenta 
Charla educativo na alumnonan di scol basico 
Santa Anna tocante diabetes y nutricion 

NA prome luga tur hoben mester sa cu Dios a traha hende 
den su imagen y semehansa. Sea bo ta nace homber of 
muhe y lo permanece homber of muhe te na e momento 
cu bo muri. Tur otro habito cu diabel kier añadi na bo bida 
bo tin cu rechase completamente, den nomber di Cristo 
Hesus, pasobra e ta contra palabra di Dios. 
Ningun homber of muhe no por cambia nan mes sanger, 
curason, ni tampoco nan cerebro. 
Esey ta nifica cu tur otro cambio ta temporal, y ta capricho 
y rebeldia di hende contra Dios. 


No laga ningun hende, tribi di gaña bo, pasobra si e 
cambio nan cu nan ta propone den bida di hende tabata 
aproba pa Dios, Dios lo no a pone den su palabra cu 
hendenan cu no ta obedece Dios lo no hereda e reino di 
Dios (Galationan 5:19-21) y (1 Corintionan 6:9-10) 


Ta berdad cu un hende por scoge pa bendicion of pa conde- 
nacion, den e caso aki nos ta roga bo scoge pa bendicion. 
No bay tras di hende, pasobra ningun hende por salba 
bo di castigo di fierno, solamente Cristo Hesus. A yega 
tempo pa bo madura y comprende cu ta dos caminda tin 
sea cielo of fierno, pasobra e diabel ta purba tur manera 
pa gaña hende y e ta haya cooperacion di hendenan cu 
mester sa miho. 


Hoben si bo a cay den e trampa di diabel cu kier pone 
bo cambia di sexo, biba den inmoralidad, of casa cu un 
homber mescos cu bo, of cu un muhe mescos cu bo, 
arepenti y sali mas lihe cu bo por for di e pica, sabi cu e 
palabra di Dios ta bisa den 1Juan 1:9: Si nos confesa nos 
pica Dios ta fiel y husto di pordona, nos, nos picanan y 
libra nos di tur inhusticia. Mayornan haci hopi oracion pa 
boso yiunan, Pasobra e Sanger di Cristo Hesus tin poder. 


No ta importa ken e persona ta, si e tin placa, si e ta bon 
studia, si e tin influencia of no, asina cu e ta hiba bo den 
inmoralidad y rechaso di Dios, bo mester aleha for di dje y 
for di tur esnan cu ta hunto cu ne pasobra nan ta hibando 
bo den scuridad, y condenacion, (Romanonan 2:5-11). 


Pasobra ken cu tin berguensa di Mi y di Mi palabranan, 
di dje e Yiu di Hende lo tin berguensa ora E bini, den Su 
Gloria, e gloria di e Tata y e angelnan santo (Lucas 9:26). 


No laga ningun hende menosprecia bo hubentud, mas 
bien den palabra, conducta, amor, fe, y puresa demostra 


bo mes di ta un ehempel pa esnan cu ta kere (1 Timoteo 
4:12). 


Honra bo tata y bo mama, cu ta e prome mandamento cu 
promesa, pa bay bo bon, y pa bo tin bida largo riba tera 
(Efesionan 6:2). 


Pasobra mi sa e plannan cu mi tin pa boso, Señor ta 
declara, plannan pa pas y no pa calamidad, pa duna boso 
un futuro y un speransa (Jeremias 29:11). 


Pasobra wowo di Señor ta move bay bin door di henter 
tera, pa e por sostene fuertemente esnan cu nan curason 
ta completamente di dj’E (2 Cronicas 16:9), 


No tene miedo di ningun hende, no laga ningun hende 
bruha bo cabes, no cay den trampa di diabel, no laga 
placa y posicion pone bo rechasa Dios, Sea fuerte y sea 
fiel, pasobra Señor ta bo Dios y E lo sostene bo cu su man 
drechi di husticia. 


Y mas cu tur cos haci oracion, pasobra oracion tin poder 
pa kibra tur locual ta maldad. 


Fortaleza pa Famia 


Sinceramente, Pastor Marcel Balootje 


Palabra di Dios, y boluntad di Dios, pa nos hubentud 

Gradicimento / Invitacion 


Den nomber di su Yiunan, ruman, nieto y 
bisanietonan, nos kier a gradici tur famia, amigo y 
conocirnan cu di un of otro manera a brinda nos 
sosten, consuelo y amor durante enfermedad, 
entierro y despedida di nos mama stima: 


Paulina Quandt-Almazo 


Gradicimento special na Eerste hulp, 
verpleegsternan di HOH piso 3. 
Nos gratitud tambe ta bai na Aurora Funeral 
Home, specialmente na Sra. Judith Lattig y Jesus 
pa nan excelente servicio brinda durante e 
momento nan dificil. 


Alabes nos kier a hasi invitacion pa 3 Santo 
Sacrificio di misa na 
Misa Pro Catedral San Francisco na Playa: 
Diabierna 1 di December 2023 pa 7’or di anochi 
Diasabra 2 di December 2023 pa 7’or di anochi 
Diadomingo 3 di December 2023 pa 7’or di 
anochi 
Diadomingo 3 december lo tin un Santo Rosario 
na cas, Canoastraat # 8 despues di misa. 


Boso presencia lo ta altamente aprecia. 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 
Sr. Reimundo 
(Toeng) Ridderstaat 


Boso muestra di atencion ta di hopi aprecio y 
un gran sosten pa nos. Un danki na un y tur cu a 
manda carchi, whatsapp, y a hasi yamada nan 
telefonico. Tambe na Aurora Funeral Home pa cu 
su bon servicio y atencion. 
Boso muestra di atenshon tabata un gran 
consuelo pa nos. 


Na mes momento nos ta invita famia, bisiña-, 
amigo- y conocirnan pa compaña nos na 1 Santo 
Sacrificio di Misa na Misa Santa Anna na Noord 
dia: Diasabra 2 di december 2023 pa 7:00 pm 


Despues tin un rosario na su cas pa 8:30 p.m. na 
Pavia 15b. 


Boso presencia ta altamente aprecia. 


Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 
Salmo 100:4 


Cu dolor na nos curason, nos ta participa 
fayecimento di nos ser stima: 


Alric Optato Winklaar 
*12-04-1962 - †21-11-2023 


Na nomber di su: 
Tata: 
Ostacio Winklaar 


Mama: 
+Swinda Winklaar 


Rumannan: 
Lutgarna Croes y famia 
Edsel Winklaar y famia 
Jeritza Winklaar y famia 
Edsly Winklaar 
Izairha Winklaar 


Tantanan: 
Serita Melfor 
Dita Alberto y famia 


Primu y primanan: 
Esther Baart y famia 
Sherline Baart y famia 
Otmar Baart y famia 
Zaharia Mercelina y famia 
Urvin Melfor y famia 
Endy Melfor 
Renaise Melfor y famia 
Gisela Baart y famia 
Igna Martijn y rumannan 


Subrina y subrinonan: 
Ray Winklaar y famia 
Aisha, Nigel y Richendro Winklaar 
Patrick Croes 
Paula Tromp-Croes y famia 
Chanetsa Woods-Winklaar y famia 
Sianara Winklaar 


Agradecimiento ta bai na gerencia di Marriott 
Hotel Resort pa tur e anja nan di servicio y un 
danki na tur e colega nan di Marriott Hotel Resort 
cu a traha cu Alric. Un danki tambe na Hospice 
Atardi cu a Brinda Alric cu e cuido y cariño. 


Demas famia: 
Winklaar, Baart, Martijn, Melfor, Croes 


Ta invita pa acto di entiero cual lo tuma lugar na 
Aurora Funeral Home diasabra 2 di December 
2023 di 9’or pa 11’or di mainta. Despues lo sali pa 
Santana Central Sabana Basora. 


Condolencia lo tuma lugar na Aurora Funeral 
Home diabierna 1 di December 2023 di 7’or pa 
9’or di anochi. 


Disculpa nos si den nos tristesa nos por a lubida 
algun famia of conocir. 


Bo a hasi mi curason mas contento cu curason di 
un hende cu tin cosecha. Abundante di grano 
y cu tin abundancia di biña nobo. Lo mi bay 
drumi trankil y pega soño pasobra ta boso lo 
duna mi seguridad. Salmo 4: 7-9 


Nos ta anuncia fayecimento di: 


Norma Yolanda Jacobs 
Mihor conoci como “Joly/Janda” 
*11-11-1937 - †27-11-2023 


Na nomber di su: 
Casa: †Francisco Tromp 


Yiunan: 
Norman Tromp y Sugeiry 
Tromp Garcia 
Rigoberto Tromp y Genesis 
Tromp Briceño 


Nieto(a)nan: 
Sophia Tromp 
Nordin Tromp y Mary- 
Jane Ras 
Lacy-ann Tromp 


Mayornan: 
†Herminio Jacobs y 
†Epifania Quant 


Rumannan: 
†Irving Jacobs y Sheila Jacobs 
Ingrid Jacobs y Bito de Lange 


Iha: Chela Vrolijk y Famia 


Tantanan: 
†Vera Ras 
†Salome Tromp 
†Teresita Quant 
†Simona Quant 


Otro tantanan, omonan y famia 


Sobrino(a)nan: Tania Jacobs, Tatiana Jacobs, 
Clyve Malmberg, Jorge Jacobs, Osiria Jacobs, 
Maria Elena de Lange, Chando de Lange, 
†Marlon Jacobs 


Suegro(a)nan: 
†Bruno Arends 
†Maria Tromp 


Swa y cuña nan, primo y prima nan, sobrino y 
sobrina nan, tanta y omo nan, comer y comper 
nan, bisiña nan, amigo y amiga nan, ex colega 
nan di Ontvanger der Belasting, amistad nan di 
Crystal Casino y Stellaris Casino y demas colega 
nan y conocirnan. 


Demas famia nan: Jacobs, Tromp, Quant, Ras, 
Ridderstapt, Briceno Lesandrina, Vrolijk, Zievinger, 
Odor, Pieter, Orman, Garcia, Bislip y otronan. 


Despensa nos si den nos tristeza nos por a lubida 
cualkier otro miembro nan di famia di nos difunto 
mama stima. 


Oportunidad pa condolencia: Aurora Funeral Home, 
diamars 5 di december 2023 di 7:00 pa 9:00 pm. 


Ta invita pa e acto di entiero cu lo tuma lugar 
diaranson 6 di december 2023 na Misa Pro Catedral 
San Francisco na Playa di 2:00 pa 4:00 pm nos 
difunto ta reposa den misa, despues lo sali pa 
Santana Central Sabana Basora. 


Nos ta pidi nos disculpa despues di entiero nos no 
ta ricibi bishita na cas pa condolencia. Danki di 
antemano pa e comprension. 

“Senjor ta mi wardador, 
Mi no tin falta di nada; 
Den cunucu di yerbe berde, 
E ta ponemi sosega. 
E ta hibami na awa trankil, 
Pa mi bolbe hanja forsa.” 
Salmo 23:1,2,3. 


Cu inmenso dolor na nos curason pero conforme cu 
boluntad di Dios, nos ta anuncia fayecimento di: 


Sra. Marta 
Margarita 
Chaljub-Rojas 
*18-02-1942 - †26-11-2023 
Na nomber di su: 


Kerido Esposo: 
George M. Chaljub 


Yiu: 
Alexandra Chaljub 


Nieto: 
Joshua E. Senchi y Wanda Pereira 


Bisanieta y bisanieto: 
Joshlexys y Joshuangel Senchi 


Rumannan na bida: 
Vda. Bertha Rojas de Castro y famia 
Vdo. Victor Rojas y famia 


Swa y Cuña nan na bida: 
Victor Chaljub, Esposa y famia 
Vdo. Alejandro Chaljub y famia 
Miriam v/d Bliek-Chaljub y famia 


Amiga y amigo nan di cas: 
Jose A. Leal 
Soraida Coello 
Noelia Colina, Esposo y famia 
Fernando Aguilar y famia 
Pedro Lopez 
Vda. Maria de Moura 
Vda. Consuelo Ochoa y famia 
Sefa Bermudez y famia 


Demas amiga y amigo nan na Venezuela y Aruba. 


Sobrino y sobrina nan na Venezuela, USA, 
Colombia, Peru, Mexico, Uruguay, Hulanda y aki na 
Aruba. 


Demas famia: 
Chaljub, Senchi, Rojas, Glas, Sanchez, Castro, 
Jansen, v/d Bliek, Sneek, Krozendijk, Franken, 
Chalgut, Yamarte, Kock, Heiden, Koolman, Herrera, 
Roys, Lozada, Torres, Geerman, Ochoa, Tromp y 
Estrella. 


Ta invita demas famia, bisiña, amigo- y conocirnan 
pa e acto di entiero cual lo tuma lugar Diasabra 2 di 
December 2023 for di 1’or pa 4’or di atardi na Ad 
Patres Funeral Home & Crematorium. 


Despues lo por compaña nos hiba nos defunto stima 
na su ultimo lugar di descanso na Santana na Sabana 
Basora. 


Nos disculpa si den nos tristesa nos por a lubida 
algun famia. 


Nos ta lamenta cu nos no lo por ricibi bishita di 
condolencia na cas despues di entiero. 


Staff y personal di Ad Patres Funeral Home 
& Crematorium ta extende nos mas profundo 
condolencia na famia di e fayecida. 


“Mi tin Dios pa wardador pues mi’n tin falta 
di nada. Den cunucu di yerba berde e ta 
ponemi sosega. E ta hibami na awa tranquil, 
pa mi bolbe haña forza.” - Salmo 23 


Cu honda pena pero conforme cu boluntad 
di Dios nos ta anuncia fayecimento di: 


Laureano Wever 
mihor conoci como:”Jani” 


Na number di su: 
Señora: 
†Margo Wever Wever 


Yiunan: 
Majella Wever & Yvan Boekhoudt 
Dionicio & Rosaura Farro Ramirez 
Agda Farro 


Mayornan: 
†Ricardo Wever 
†Anna (Selly) Wever Rasmijn 


Nieto y nietanan: 
Alfredo & Karen Maduro Chavarro 
Ferdinand Boekhoudt 
Stephanie Boekhoudt 
Shendion Farro 
Jermaine Farro 
Isaura Farro 
Neythan & Keana Oseana Tabares 
Cristopher Osean & Rachel Geerman 


Bisanieto y bisanietanan: 
Mariana Maduro, Kaily-ann Maduro, Cesar 
Maduro, Kiyomi Farro, Najeyla Oseana 


Rumannan: 
Angel (Boei) & Caro, Wever Lynn y famia 
Isaac (Shaky) & Martina Wever Wanga y 
famia 
Carmen & Robby Robles Wever y famia 
Lucia Wever y famia 
Ricardo & Lariza Wever Maduro y famia 
Reina & John van Varsseveld Wever 
Barbara Wever y famia 
Regina (Inchi) Lopez Stamper y famia 


Gradicimento special na Dr. Torres di 
radiotherapy di Centro Medico ImSan 


Si nos por a lubida un of otro miembro di 
famia durante nos tristeza nos kier expresa 
nos mas sincero desculpa. 


Y demas famia kier a invita tur bisiña amigo 
y conocir pa asisiti na e acto di entiero cual 
lo tuma lugar Diasabra 2 di December 2023 
di 1:30 pm pa 3:30 pm na Misa Cristo Rey 
na Brazil y ta Sali pa santana Catolico na 
Savaneta 


Oportunadad pa condolencia lo ta 
Diabierna 1 di December 2023 di 7pm pa 
9pm na Pray Funeral home na San Nicolaas 


Nos ta lamenta cu nos no ta ricibi bishita di 
condolencia na cas. 


“Señor ta mi wardador, mi no tin falta di nada. 
Den cunuco di yerba berde e ta pone mi 
sosega. E ta hiba mi na awa trankil, pa mi bolbe 
haña forsa” Salmo 23 


Cu profundo tristesa den nos curason, pero 
agradecido pa tur loke ela nifica pa nos y 
conforme cu boluntad di Dios nos ta anuncia cu 
a bai sosega den brasa di Señor, 
Mi mama, nos ruman y nos tanta stima 


Teresita Tromp 
Mihor conoci como: “Chita” 
Vuida di Theodoor “Dooy” Tromp 
*30-11-1930 - †25-11-2023 


Su mayornan: 
†Joaquin y †Francisca Tromp-Heide 


Su yuinan: 
†Edmundo Elias Tromp 
Lourdes Th. (Lula of Luthy of Loulou) Tromp 


Su mascotanan: 
Tommy, Pablito, Esmeralda, Merlin, Misky y Beetle 


Su rumannan: 
†Johannes (Jan) y Sira Tromp –Dijkhoff 
†Rosalinda (Linda) y †Henry Harms – Tromp 
Angelica (Lica) Tromp 
Escolastica (Cola) y †Daniel Richardson – Tromp 
Faustina (Tina) y †Alberto (Betty) Paskel - Tromp 
Victoriano (Bito) y Filomena (Mena) Tromp – 
Eckmeyer 
Filomena (Mena) y †Benny Tromp – Tromp 
Maria y Donald (Donny) Perrotte – Tromp 


Su cuña: 
†Paula y †Henrico Emerencia – Tromp y yuinan 


Su subrina- y subrinonan: 
Rudolf (Rudy) Tromp, Ferdinand Tromp, Hubert 
Tromp, †Gustavus(Guus) Tromp, Lidwiska (Dika) 
Abrahams – Harms (hija), Vda.Rosabella (Bea) 
Do Nacimiento – Harms, Omaira (Maya) Hunt – 
Harms, Judy Brown – Harms, Kathleen (Kathy) Ruiz 
– Paskel, Randolph (Randy) Paskel (hija), Sheila 
Richardson, Elton Richardon, Rudmilda (Ruth) 
Tromp, Richard Tromp, Marion Figaroa – Tromp, 
Victor Tromp, Charline Tromp (hija), Omar Tromp, 
Sherrill Perrotte, Shanella Romeo–Perrotte y nan 
respectivo famianan 


Amigonan di cas: 
Jose Miguel Donata, Jorge y Mildred Ridderstaat- 
Dirksz, Franklin Lampe, Minerva Blijden 


Ta invita demas famia, amistadnan, bisiñanan y 
demas conocirnan pa atende e Acto di Entiero 
cual lo tuma lugar diasabra dia 2 di december 
2023. E defunto lo ta reposa na Aurora Funeral 
Home na Cumana desde 2’or di atardi, na unda 
lo tene tambe e Ceremonia di Despedida pa 3or 
y mei di atardi pa resa pa descanso di alma di 
nos defunto stima. Despues cremacion lo tuma 
lugar den seno familiar. 


Envez di flor y krans por haci un donacion na 
Stichting Luna Foundation. Ta bay tin un box 
disponibel pa donacion. 
Nos ta lamenta cu despues di entiero, nos no ta 
ricibi bishita di condolencia na cas. 


